Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
9 ม.ค. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 10.63 จุด (0.68%) ปิดภาคเช้าที่ 1,569.90 จุด ด้วยมูลค่าการซื้อขาย 32,821.70 ล้านบาท
Most Positive Impact : CPF (+1.02 จุด), AOT (+1.01 จุด), GULF (+0.8 จุด)
Most Negative Impact: PTT (-1.35 จุด), PTTEP (-1.31 จุด), KBANK (-0.56 จุด)
ตลาดหุ้นไทยรีบาวด์ตามทิศทางตลาดหุ้นทั่วภูมิภาคหลังสหรัฐเปิดเผยว่าไม่มีผู้เสียชีวิตจากการโจมตีฐานทัพสหรัฐ และหากอิงจากถ้อยแถลงของ ปธน. ทรัมป์ ที่จะตอบโต้ในเชิงเศรษฐกิจมากกว่าการก่อสงคราม ทำให้ตลาดเริ่มคลายกังวลในระยะสั้นว่าจะไม่เกิดสงครามจนมีผู้เสียชีวิต
แนวโน้มตลาดบ่าย
เราเชื่อว่าเหตุการณ์ความตึงเครียดระหว่างสหรัฐ-อิหร่านจะไม่รุนแรงไปกว่านี้ เนื่องจากจะกระทบคะแนนเสียงของทรัมป์หากสถานการณ์บานปลาย ประเมินว่าจะเน้นการตอบโต้เชิงเศรษฐกิจมากกว่าการสงคราม คาดกรอบ SET Index บ่ายนี้ที่ 1,555-1,575 จุด
นอกจากนี้ติดตามการเริ่มโหวตพ.ร.บ.งบประมาณปี63 วาระ2และ3 วงเงินสูงกว่า 3.2ล้านล้านบาท ซึ่งจะใช้เวลาอภิปรายและโหวตในวันที่ 8-10 ม.ค. และหากอิงจากคะแนนเสียงฝั่งรัฐบาลในสภาที่คาดสูงเกือบ 260 เสียง ทำให้เราเชื่อว่าพ.ร.บ.จะถูกโหวตผ่าน ซึ่งจะถือเป็นปัจจัยสำคัญในการขับเคลื่อนเศรษฐกิจและส่งผลทางตรงต่อการลงทุนในประเทศ, ช่วยเร่งการนำเข้าเครื่องจักรมาลงทุน Mega project เพื่อลดความกังวลผ่อนคลายค่าเงินบาท และอื่นๆอีกมาก
Timeline การเมืองไทยในเดือนมกราคม วันที่ 8-10 ม.ค. จะมีการโหวต พรบ. งบประมาณปี 2563 วงเงิน 3.2 ล้านล้านบาท, กลางเดือน ม.ค. ฝ่ายค้านเตรียมยื่นอภิปรายไม่ไว้วางใจ และคาดเข้าสู่วาระอภิปรายไม่ไว้วางใจช่วงปลายเดือน ม.ค. และ 21 ม.ค. ศาลรธน. นัดอ่านคำวินิจฉัยพรรคอนาคตใหม่คดีล้มล้างการปกครอง
กลยุทธ์การลงทุน แนะเก็งกำไรหุ้นที่ปรับลงมาก่อนหน้า เช่น AOT, KCE และ กลุ่มก่อสร้าง อย่าง STEC, CK, SEAFCO
รายงานตัวเลขเศรษฐกิจสำคัญ วันศุกร์ ติดตามตัวเลขการจ้างงานนอกภาคเกษตรของสหรัฐฯ เดือน ธ.ค. คาด +1.6 แสนตำแหน่ง ขณะที่คาดว่าอัตราการว่างงานจะทรงตัวที่ระดับ 3.5% ในเดือน ธ.ค.
หุ้นแนะนำ KCE STEC